Western Sydney University

**Western Sydney University** (**WSU**, aiemmin *University of Western Sydney, UWS*) on Australian Sydneyn kaupungin länsiosissa toimiva moni&shy;toimi&shy;paikkainen julkinen yliopisto, jossa on noin 45&nbsp;000 opiskelijaa. Sen kuusi kampusta ovat Bankstown, Blacktown, Campbelltown, Hawkesbury, Parramatta ja Penrith. WSU on lähes viiden miljoonan asukkaan Sydneyn kolmas suuri yliopisto Sydneyn yliopiston ja Uuden Etelä-Walesin yliopiston ohella.

Vuonna 2014 *QS World Uni&shy;versity Rankings* arvioi WSU:n maailman 400 parhaan yli&shy;opiston joukkoon, ja vuonna 2015 se arvioitiin 19. parhaaksi Australiassa. *U.S. News & World Report* -lehden yliopisto&shy;listauksessa se oli vuonna 2015 sijalla 135.

Yliopisto nykyisessä muodossaan perustettiin vuonna 1989 yhdistämällä Nepean College of Advanced Education ja Hawkesbury Agricultural College. Pian myös Macarthur Institute of Higher Education otettiin osaksi yliopistoa.

## WSU:n kampukset
### Bankstown

Yliopiston Banks&shy;townin kampus  on suhteellisen uusi. Se sijaitsee Milperrassa noin viiden kilometrin päässä Banks&shy;townin keskustasta. Kampus on erikoistunut yhteiskunta&shy;tieteisiin ja humanistisiin aloihin, joten useimpien siellä olevien pääaineita ovat psykologia, sosiologia ja kielet. Kampuksella toimii myös poliisiopisto.

### Blacktown
Vuonna 2009 yliopisto avasi uudelleen vanhan Blacktownin kampuksen.  Liike&shy;talous&shy;tieteeseen erikoistunut Nirimban kampus on rakennettu entisen meri&shy;voimien lento&shy;tukikohdan pohjalle. Se sijaitsee Quakers Hillissä, noin 10 minuutin ajomatkan päässä Black&shy;townista. Nirimbassa sijaitsee myös yliopiston omistama UWSCollege.

### Campbelltown
Campbelltownin kampus sijaitsee maaseutu&shy;maisella Mac&shy;arthurin alueella lounais-Sydneyssä. Siellä opinto&shy;aloja ovat lääketiede, terveys- ja hoitotiede, luonnon&shy;tieteet, oikeustiede ja liiketoiminta.

Kampuksella toimii myös yliopiston pyörivä observatorio.

### Hawkesbury

Hawkesburyn eli Richmondin kampuksella luoteis-Sydneyssä opiskellaan ympäristö&shy;alaa, maatalous- ja metsätieteitä, puutarhan&shy;hoitoa, oikeus&shy;lääketiedettä ja hoitotyötä.

### Parramatta
Parramattan kampus Rydalmeressä on entinen orpojen tyttöjen koulu, joka on perustettu vuonna 1813. Koulurakennus on yksi Australian vanhimpia.  Parramattassa opiskellaan muun muassa luonnon&shy;tieteitä, oikeus&shy;tiedettä ja kauppa&shy;tieteitä.

### Penrith
Penrithin kampukset tarkoittavat kolmea toimi&shy;paikkaa kahdessa Sydneyn lähiössä, Kingswoodissa ja Werringtonissa. Niissä opiskellaan muun muassa viestintää ja graafista suunnittelua, ja yliopiston tilojen yhteydessä on Australian Broadcasting Corporation -yleisradio&shy;yhtiön radio- ja televisio&shy;toimintaa.

## Galleria

File:Uwsparra1.JPG|Parramatta, entinen orpotyttöjen koulu.
File:Boilerhouse_UWS_Parramatta.jpg|Boilerhouse-ravintola Parramattan kampuksella.
File:Uwsparra2.JPG|Parramattan kampuksen kirjasto.
File:uws_campbelltown_autumn.jpg|Campbelltownin kampus.
File:UWS_schooloflaw.jpg|Campbell&shy;townin oikeus&shy;tieteellinen tiede&shy;kunta.
File:uws_campbelltown_3.jpg|Campbell&shy;townin lääke&shy;tieteellinen tiede&shy;kunta.


## Lähteet